Путин и Меркел обсъдиха възможно съвместно производство на ваксини Двамата лидери разговаряха по телефона за „ въпроси около сътрудничеството в борбата с коронавирусната пандемия “ Руският президент Владимир Путин е обсъдил с германския канцлер Ангела Меркел възможността за „ съвместно производство на ваксини “ срещу коронавируса . Това съобщи днес Кремъл . Информацията идва в момент , когато Москва търси начини да разшири възможностите си в тази сфера , предаде БТА . Двамата лидери разговаряха по телефона за „ въпроси около сътрудничеството в борбата с коронавирусната пандемия “ и „ акцентът бе поставен върху евентуалните перспективи за съвместно производство на ваксини “ , информира Кремъл в комюнике . Според информацията са договорени контакти по темата между ресорни ведомства от двете страни . Путин и Меркел обсъдиха освен това уреждането на конфликта между силите на Киев и проруските сепаратисти в Източна Украйна , до голяма степен замразен след подписването на мирни споразумения през 2015 г . , но стигнал до политическа безизходица . Руската ваксина получи подкрепа по - рано през декември , когато от AstraZeneca се съгласиха да тестват комбинация от своята ваксина с един от двата препарата , които представляват лечението със „ Спутник V “ . Все още обаче не е ясно на какъв етап е съвместната разработка . Москва побърза да дадат зелена светлина за прилагането на руската ваксина още преди тя да е преминала фаза 3 на одобрение , което според чуждестранни анализатори е подкопало доверието в нея . Засега Русия има поети ангажименти за покупка на препарата от други държави , но неговото прилагане е започнало само в Беларус .